## Odluka o izmjeni i dopuni Odluke o terminskom planu obračuna preko međubankovnih platnih sustava

### NN 133/2010 (1.12.2010.), Odluka o izmjeni i dopuni Odluke o terminskom planu obračuna preko međubankovnih platnih sustava

HRVATSKA NARODNA BANKA

3470

Na temelju članka 42. stavka 3. točke 13. Zakona o Hrvatskoj narodnoj banci (»Narodne novine«, br. 75/2008.) i članka 44. stavka 1. točke 7. Zakona o platnom prometu u zemlji (»Narodne novine«, br. 117/2001.) Savjet Hrvatske narodne banke na sjednici održanoj 24. studenoga 2010. donio je

ODLUKU

O IZMJENI I DOPUNI ODLUKE O TERMINSKOM PLANU OBRAČUNA PREKO MEĐUBANKOVNIH PLATNIH SUSTAVA

Članak 1.

U Odluci o terminskom planu obračuna preko međubankovnih platnih sustava (»Narodne novine«, br. 50/2002. i 38/2005.) u članku 3. stavku 1. tekst »počinje u 18.15 sati prethodnoga radnog dana i traje do 18.15 sati tekućega radnog dana« mijenja se i glasi »počinje u 18.30 sati prethodnoga radnog dana i traje do 18.30 sati tekućega radnog dana«.

Članak 2.

Prilog 1 – Dnevni terminski plan obračuna preko HSVP-a mijenja se tako da glasi:

PRILOG 1

|  |  |  |
| --- | --- | --- |
| DNEVNI TERMINSKI PLAN OBRAČUNA PREKO HSVP-a | | |
| 07.30 – 07.45 | Početak rada | |
| • Otvaranje HSVP-a  • Izvršavanje prije zadanih platnih transakcija pod datumom tekućega obračunskog dana  • HNB izvršava platne transakcije u svrhu povrata položenih prekonoćnih depozita banaka | | |
| 07.30 – 17.30 | Redovno poslovanje | |
| Banke:  • izvršavaju platne transakcije u svrhu podmirenja obveza prema HNB-u:  – povrat lombardnoga kredita  – povrat unutardnevnoga kredita  – povrat drugih obveza prema HNB-u  – izdvajanje obvezne pričuve po obračunu  • izvršavaju platne transakcije u svrhu podizanja gotovog novca u gotovinskim centrima  • izvršavaju ostale platne transakcije u odnosu s HNB-om  • izvršavaju platne transakcije u svrhu povrata prekonoćnih kredita  • izvršavaju platne transakcije u svrhu provođenja plaćanja na osnovi trgovanja vrijednosnim papirima u korist prolaznog računa za namiru trgovanja vrijednosnim papirima u HSVP-u  • izvršavaju ostale međubankovne platne transakcije | | |
| HNB:  • izvršava platne transakcije u svrhu povrata obvezne pričuve po obračunu  • izvršava ostale platne transakcije s osnova provođenja mjera monetarne politike  • izvršava platne transakcije u svrhu prijenosa sredstava s računa banke za gotovinu u HNB-u na njezin račun za namiru  • izvršava platne transakcije u svrhu provođenja plaćanja na osnovi trgovanja vrijednosnim papirima u korist prolaznog računa za namiru trgovanja vrijednosnim papirima u HSVP-u  • izvršava ostale međubankovne platne transakcije  SKDD:  • izvršava platne transakcije u svrhu provođenja plaćanja na osnovi trgovanja vrijednosnim papirima na teret prolaznog računa za namiru trgovanja vrijednosnim papirima u HSVP-u | | |
| 07.30 – 17.30 | Odobrenje unutardnevnoga kredita – određivanje limita na računu za namiru | |
| • HNB određuje limit na računu za namiru banke u svrhu odobrenja unutardnevnoga kredita | | |
| 10.00 – 11.00  13.00 – 14.00 | Promjena limita u NKS-u | |
| • Banke izvršavaju platne transakcije u svrhu povećanja limita u NKS-u – prenose sredstva u korist računa za namiru HNB-a | | |
| 16.00 – 16.15 | | Međubankovno trgovanje  Promjena limita u NKS-u |
| • Međubankovno trgovanje  • Banke izvršavaju platne transakcije u svrhu povećanja limita u NKS-u – prenose sredstva u korist računa za namiru HNB-a | | |
| 16.45 – 17.00 | | Namirenje neto pozicije s obračunskih računa u NKS-u na računima za namiru sudionika u HSVP-u |
| HNB:  • izvršava platne transakcije u svrhu provođenja namire konačnih neto pozicija s obračunskih računa banaka u NKS-u  • izvršava platne transakcije u svrhu povrata izdvojenih sredstava za pokriće obračuna iz NKS-a na račune za namiru banaka | | |
| 17.00 – 17.30 | | Međubankovno trgovanje  Određivanje limita u NKS-u za sljedeći obračunski dan |
| • Međubankovno trgovanje  • Banke izvršavaju platne transakcije u svrhu određivanja limita u NKS-u za sljedeći obračunski dan – prenose sredstva na račun za namiru HNB-a | | |
| 17.00 – 17.30 | | Polaganje prekonoćnog depozita  Dostava zahtjeva za lombardni kredit |
| Banke:  • izvršavaju platne transakcije u svrhu polaganja prekonoćnog depozita kod HNB-a  • dostavljaju HNB-u zahtjev za odobrenje lombardnoga kredita | | |
| 17.30 – 18.00 | | Kraj rada |
| HNB:  • izvršava platne transakcije u svrhu odobrenja lombardnoga kredita po zahtjevu banke  • vraća limit na računu za namiru banke na nulu  • izvršava platne transakcije u svrhu odobrenja lombardnoga kredita za pokriće negativnog stanja na računu za namiru banke na osnovi nevraćenoga unutardnevnoga kredita  • Zatvaranje HSVP-a i slanje izvješća o stanju i izvršenim plaćanjima na računu za namiru banke | | |

Članak 3.

Prilog 2 – Dnevni terminski plan obračuna preko NKS-a mijenja se tako da glasi:

PRILOG 2

|  |  |  |  |  |  |
| --- | --- | --- | --- | --- | --- |
| DNEVNI TERMINSKI PLAN OBRAČUNA PREKO NKS-a | | | | | |
| OBRAČUNSKI DAN od 18.30 sati prethodnoga radnog dana (T-1) do 18.30 sati tekućega radnog dana (T0) | | | | | |
| I. OBRAČUNSKI CIKLUS od 18.30 T-1 do 11.00 T0 | | II. OBRAČUNSKI CIKLUS od 11.00 T0 do 14.00 T0 | | III. OBRAČUNSKI CIKLUS od 14.00 T0 do 18.30 T0 | |
| Vrijeme | Opis posla | Vrijeme | Opis posla | Vrijeme | Opis posla |
|  | Početno stanje na obračunskim računima je 0 |  | Početno stanje na obračunskim računima je saldo obračuna iz prvog ciklusa |  | Početno stanje na obračunskim računima je saldo obračuna iz drugog ciklusa |
| od 18.30 do 10.00 | NKS prima transakcije za obračun | od 10.00 do 13.00 | NKS prima transakcije za obračun | od 13.00 do 16.00 | NKS prima transakcije za obračun |
| od 10.00 do 11.00 | NKS završava obračun i obavještava HNB i sudionike o rezultatima obračuna | od 13.00 do 14.00 | NKS završava obračun i obavještava HNB i sudionike o rezultatima obračuna | u 16.00 | NKS obustavlja prijam transakcija |
| HNB mijenja limite | HNB mijenja limite |
|  |  |  |  | od 16.00 do 16.15 | Uvid u red čekanja |
| HNB mijenja limite |
|  |  |  |  | u 16.15 | NKS započinje obračun transakcija iz reda čekanja |
|  |  |  |  | do 16.45 | NKS dostavlja konačne neto pozicije obračunskih računa u HNB |
|  |  |  |  | do 17.45 | NKS obavještava sudionike o rezultatima obračuna |
|  |  |  |  | u 17.45 | NKS zaključuje obračunski dan |
|  |  |  |  | od 18.00 do 18.30 | HNB dostavlja limite za sljedeći obračunski dan |
|  |  |  |  | Priprema NKS-a za sljedeći obračunski dan |

Članak 4.

Ova Odluka objavljuje se u »Narodnim novinama«, a stupa na snagu 27. prosinca 2010.

O. br. 753/2010.

Zagreb, 24. studenoga 2010.

Predsjednik Savjeta
Hrvatske narodne banke
guverner
Hrvatske narodne banke
dr. sc. Željko Rohatinski, v. r.

Odluka, NN 133/2010-3470
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)